Tíu langlegupláss á geðdeild Landspítalans verða lokuð frá áramótum og fram eftir næsta ári. Sérhæfð legudeild verður þess í stað í geðdeildarbyggingu við Hringbraut. Óskemmtileg en nauðsynleg ákvörðun segir forstöðumaður geðþjónustu Landspítalans
Forstöðumaður geðþjónustu Landspítalans segir óskemmtilegt að þurfa að loka langleguplássum á geðdeild spítalans. Það sé engu að síður nauðsynlegt því ekki náist mannskapur í brýnustu öryggismönnun.
Tíu langleguplássum á Kleppi verður lokað um áramót. Metið verður á næsta ári hvernig gengur. Mannekla er ástæða lokunarinnar. Legurýmum á geðdeild fækkar þá úr hundrað í níutíu. Nanna Briem er forstöðumaður geðþjónustu Landspítalans
Auðvitað höfum við áhyggjur af því. Það er ekki skemmtilegt að loka plássum. Sérstaklega þar sem við erum Ísland er með færri rúm per 100 þúsund íbúa heldur en í okkar samanburðarlöndum. Og auðvitað höfum við áhyggjur af þessu einmitt út af því en við höfum ekki nógu mikið af fagfólki, það er bara grunnurinn. Og við getum ekki haldið uppi svona þjónustu sem við náum ekki að manna upp í sko bara lágmarksöryggismönnun.
Starfsmenn verða fluttir yfir á geðdeildina við Hringbraut þar sem þróa á sérhæfða legudeild fyrir einstaklinga með geðrofssjúkdóma. Þar verður tekið á móti fólki í bráðu geðrofi.
Mér finnst þetta þetta er ekki skemmtileg ákvörðun. Þetta er ekki ákvörðun sem ég hefði viljað taka en ég verð að gera það til að tryggja fullnægjandi mönnun en við erum að gera allt sem við mögulega getum til að þetta skerði ekki þjónustuna við okkar sjúklinga og þetta býður upp á tækifæri til að efla þjónustuna. Þannig að ég bið okkar notendur um að hafa ekki áhyggjur af þessu. Við munum gera allt sem við getum til að vera með öfluga þjónustu.
Óskemmtileg en nauðsynleg ákvörðun, segir forstöðumaður geðþjónustu Landspítalans um lokun tíu langlegurýma á Kleppi frá áramótum og fram eftir næsta ári. Sérhæfð legudeild kemur þess í stað við Hringbraut.